- આણંદ તાલુકાના વલાસણ ખાતે સ્ટેચ્યુ ઓફ યુનિટી એકતાયાત્રા રથને શનિવારે લીલીઝંડી આપી શિક્ષણમંત્રી ભૂપેન્દ્રસિંહ ચુડાસમાએ પ્રસ્થાન કરાવ્યું હતું. જ્યારબાદ પ્રાસંગિક પ્રવચનમાં શિક્ષણમંત્રીએ જણાવ્યુ હતું કે, શિરમોર સમાન એકતા અને અખંડિતતાના મહાન શિલ્પી તરીકેની યાદગીરી સમગ્ર વિશ્વ સહિત યુવા પેઢી માટે સ્ટેચ્યુ ઓફ યુનિટી એકતા-અખંડિતતા-સાર્વભૌમત્વને વધુ સુદ્રઢ બનાવવા માટે પ્રેરણાદાયી માધ્યમ બની રહેશે.